### Beslutning

Merete Olsen, Ritt Svendsen, Bøje Østergaard og Lea Nilsson kunne henholde sig til Magistratsafdelingen for Teknik og Miljøs udtalelse af 5. december 2017 i overensstemmelse med Magistratens anbefaling.

 Mimi Pedersen tog forbehold med henblik på en nærmere drøftelse i byrådsgruppen.

 Karina Lauritsen kunne henholde sig til beslutningsforslaget.

 Kasper Kjær var forhindret i at deltage i udvalgets behandling af sagen den 16. april 2018.

Forslag fra Oskar Carlsen på vegne af Nye Borgerlige:

 Etape 1 af letbanen blev væsentlig dyrere end hvad byrådet oprindeligt havde godkendt. Tilmed viser de budgetterede indtægter og udgifter at der vil være et årligt underskud på 118 mio på driften årligt.

 Regeringen har nu på statens vegne trukket sig endegyldigt fra projektet og derved står hele projektet i en markant ny situation. Det økonomiske fundament er væk. Nye Borgerlige mener derfor det nu er rette tidspunkt at stoppe op med det videre arbejde omkring etape 2 og 3.

 Derfor foreslås følgende:

 1) Byrådet beslutter at skrinlægge det videre arbejde med letbanens etape 2 og 3.

 2) Byrådet pålægger Teknik og Miljøs rådmand at fremkomme med alternativ til letbane etape 2 og 3. - herunder muligheden for BRT-busser.

 Nye Borgerlige ser frem til byrådsdebatten.

### Sagens forløb

18-01-2017 [adresse]
Sagens behandling blev udsat i byrådets møde den 18. januar 2017.
 01-02-2017 [adresse]
Fremsendes til Magistratsafdelingen for Teknik og Miljø til udtalelse, jf. byrådets vedtagelse i mødet den 1. februar 2017 om magistratsbehandling af forslaget.

 Sagen bedes tilbagesendt byrådet via Magistraten.
 05-12-2017 Teknik og Miljø
Fra Oskar Carlsen, Nye Borgerlige er fremsendt forslag vedrørende letbanens videre arbejde.

 Med henvisning til etape 1 foreslås:
 1.    Byrådet beslutter at skrinlægge det videre arbejde med letbanens etape 2 og 3.
 2.    Byrådet pålægger Teknik og Miljøs rådmand at fremkomme med alternativ til letbanens etape 2 og 3 – herunder muligheden for BRT-busser.

 Forslaget blev på Byrådets møde den 1. februar 2017 fremsendt til Magistratsafdelingen for Teknik og Miljø til udtalelse.

 Magistratsafdelingen for Teknik og Miljø henviser i den forbindelse til de fremsendte indstillinger om projektafklaring samt videreplanlægning og miljøvurdering af letbanens etape 2.

 I budgetforliget for 2018 indgår, at det ”i forbindelse med kommende etaper på letbanen bør […] overvejes, om BRT-løsninger kan være et indledende skridt.” I den videre planlægning af letbanens etape 2 foreslås det derfor i de ovenfor nævnte indstillinger, at bygherren undersøger, om BRT-løsninger kan være et alternativ eller et indledende skridt.

 Til Byrådets orientering gives desuden i nedenstående en kort status for de undersøgelser af BRT-løsninger, som Byrådet med budget 2016 – 2019 ønskede gennemført af Teknik og Miljø.
 14-12-2017 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 18-12-2017 Magistraten
[adresse] under henvisning til Magistratsafdelingen for Teknik og Miljøs udtalelse af 5. december 2017, som Magistraten kan henholde sig til.
 Rådmand Karsten Kjær tog forbehold.

 Nina Toft var forhindret i at deltage i sagens behandling.
 10-01-2018 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 10. januar 2018.

 Sagerne 17, 23 og 24 blev behandlet sammen.
 05-02-2018 Teknisk Udvalg
Sagens behandling udsat.
 21-03-2018 Teknisk Udvalg
Sagens behandling udsat.
 16-04-2018 Teknisk Udvalg
Merete Olsen, Ritt Svendsen, Bøje Østergaard og Lea Nilsson kunne henholde sig til Magistratsafdelingen for Teknik og Miljøs udtalelse af 5. december 2017 i overensstemmelse med Magistratens anbefaling.

 Mimi Pedersen tog forbehold med henblik på en nærmere drøftelse i byrådsgruppen.

 Karina Lauritsen kunne henholde sig til beslutningsforslaget.

 Kasper Kjær var forhindret i at deltage i udvalgets behandling af sagen den 16. april 2018.
 02-05-2018 Aarhus Byråd
Beslutning ikke frigivet